**Azərbaycan Respublikasının Qida Təhlükəsizliyi Agentliyinin 2018- ci il 16 may tarixli Ü-012 nömrəli əmri ilə təsdiq edilmiş**

**Heyvanlar üçün Azərbaycan Respublikasına idxal edilən bitki mənşəli**

**(yemlik taxıl, soya paxlaları, soyadan cecələr) yemlərə dair**

**BAYTARLIQ-SANİTARİYA TƏLƏBLƏRİ**

Azərbaycan Respublikasına heyvanların yoluxucu xəstəliklərindən azad inzibati ərazilərdən olan və yük heyvanları üçün bitki mənşəli yemlərin idxalına icazə verilir, o cümlədən:

Donuzların Afrika taunundan – ölkə ərazisində son 3 il ərzində;

Dabaq, iribuynuzlu heyvanların taunu, xırdabuynuzlu heyvanların taunu, atların Afrika taunundan – inzibati ərazidə (ştat, əyalət, torpaq, dairə və s.) son 12 ay ərzində.

Tədarük edilən yemlik taxıl, soya paxlaları, tapioka, yerfındığı və soyadan alınan cecələr heyvanlar üçün zəhərli olmamalıdır.

İxracatçı ölkə təsdiq edir ki, tədarük edilən məhsulda fuzariozun əlamətləri ilə olan taxılın mövcudluğu 1%-dən yuxarı deyil, tərkibində ağır metalların, mikotoksinlərin və pestisidlərin miqdarı isə beynəlxalq tələblərdən və Azərbaycan Respublikasında qəbul edilmiş normalardan artıq deyil.

Ayrıca yemlik taxıl növləri və digər yem vasitələri üçün son həddə - yol verilən miqdar:

**Buğda, arpa, yulaf:**

a) zəhərli elementlər:

Civə 0,03

Kadmium 0,1

Qurğuşun 0,3

b) mikotoksinlər:

Zearalenon 1,0

T-2 toksin 0,1

Dezoksinivalenol 1,0

c) pestisidlər (hər bir ölkədə tətbiq edilmə üzrə lazımi məlumatlar – onların

istehsalı, saxlanılması və daşınması haqda – məhsulun ixracatçısı üzrə)

**Qarğıdalı:**

a) zəhərli elementlər: 0

Civə 0,02

Kadmium 0,1

Qurğuşun 0,5

b) mikotoksinlər:

Aflatoksin 0,025

Zearalenon 1,0

c) pestisidlər (istehsal zamanı tətbiq edilmə üzrə lazımi məlumatlar – onların

istehsalı, saxlanılması və daşınması haqda məhsulun - ixracatçı ölkəsi üzrə)

**Soya paxlaları və cecələr:**

a) zəhərli elementlər: 0

Civə 0,2

Kadmium 0,1

Qurğuşun 0,5

b) mikotoksinlər:

Aflatoksin B1 0,025

T-2 toksin 0,1

Zearalenon 1,0

c) pestisidlər (istehsal zamanı tətbiq edilmə üzrə lazımi məlumatlar – onların

istehsalı, saxlanılması və daşınması haqda məhsulun - ixracatçı ölkəsi üzrə)

Ümumi beta-aktivlik sadalanmış bütün məhsullarda 600 bekkereldən (Bq) yuxarı olmamalıdır.

Yemlərin tərkibində gen mühəndisliyi üsullarından və ya digər genetik cəhətdən dəyişdirilmiş mənbələrdən istifadə etməklə işlənmiş xammal olmamalıdır.

Tara və qablaşdırma materialı birdəfəlik istifadə üçün olmalı və gigiyenik tələblərə cavab verməlidir.

Nəqliyyat vasitələri ixracatçı ölkədə qəbul edilmiş qaydalara uyğun olaraq işlənilir və hazırlanır.

Hazırkı tələblərdə göstərilmiş şərtlərin yerinə yetirilməsi aşağıdakılarla tam olaraq təsdiq edilməlidir:

1. Yuxarıda adı çəkilən yoluxucu xəstəliklərlə bağlı inzibati ərazinin (ölkənin, ştatln, əyalətin və s.) sağlamlığının göstərildiyi, ixracatçı ölkənin dövlət baytar həkimi tərəfindən imzalanmış baytarlıq sertifikatı ilə.

2. Tərkibində ağır metalların, mikotoksinlərin, pestisidlərin və həmçinin beta-aktivliyin ümumi miqdarının təqdim edilmiş vahidlərdən yuxarı olmaması ixracatçı ölkənin (müfəttişlik, laboratoriya və s.) nəzarət edən səlahiyyətli orqanı tərəfindən verilən keyfiyyət sertifikatı ilə təsdiq edilir.

Sertifikatlar ixracatçı ölkənin dilində və ingilis dilində tərtib edilməlidir.

Bitki mənşəli yemlərin Azərbaycan Respublikasına göndərilməsi üçün yüklənilməsi yalnız idxalçı tərəfindən Azərbaycan Respublikasının Qida Təhlükəsizliyi Agentliyindən icazənin alınmasından sonra mümkündür.

Azərbaycan Respublikasının Qida Təhlükəsizliyi Agentliyi bitki mənşəli yemlərin Azərbaycan Respublikasına tədarük edilməsinin mümkünlüyü barədə özünün baytar mütəxəssislərinin qüvvəsi ilə müəssisələrin attestasiya edilməsi hüququnu özündə saxlayır.